CELEX: 32012D1208(02)
Language: bg
Date: 2012-12-06 00:00:00
Title: Решение на Съвета от 6 декември 2012 година за приемане на позицията на Съвета относно проекта за коригиращ бюджет № 6 на Европейския съюз за финансовата 2012 година

8.12.2012   
            
            
               BG
            
            
               Официален вестник на Европейския съюз
            
            
               C 378/3
            
         РЕШЕНИЕ НА СЪВЕТА
   от 6 декември 2012 година
   за приемане на позицията на Съвета относно проекта за коригиращ бюджет № 6 на Европейския съюз за финансовата 2012 година
   2012/C 378/04
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (1), последно изменен с Регламент (ЕС, Евратом) № 1081/2010 на Европейския парламент и на Съвета от 24 ноември 2010 г. (2), и по-специално член 37 от него,
   като има предвид, че:
   
               —
            
            
               бюджетът на Съюза за финансовата 2012 година беше окончателно приет на 1 декември 2011 г. (3),
            
         
               —
            
            
               на 25 октомври 2012 г. Комисията представи предложение, съдържащо проект за коригиращ бюджет № 6 към общия бюджет за финансовата 2012 г.,
            
         
               —
            
            
               предвид факта, че проектът за коригиращ бюджет № 6 за 2012 г. към общия бюджет за 2012 г. е необходимо да бъде изпълнен в рамките на финансовата 2012 г. от съображения за добро финансово управление, е оправдано да бъде скъсен осемседмичният срок, предвиден в член 4 от Протокол № 1 за информиране на националните парламенти, както и десетдневният срок за включването на точката в предварителния дневен ред на Съвета в съответствие с член 3, параграф 3 от Процедурния правилник на Съвета,
            
         
               —
            
            
               позицията на Съвета се определя в съчетание с приемането на позицията му по проекта за бюджет на Европейския съюз за финансовата 2013 година и зависи от одобрението на Европейския парламент на въпросната позиция,
            
         ПРИЕ НАСТОЯЩОТО РЕШЕНИЕ:
   Член единствен
   Позицията на Съвета по проект за коригиращ бюджет № 6 на Европейския съюз за финансовата 2012 г. беше приета на 6 декември 2012 г.
   Пълният текст е достъпен за справка или изтегляне на уебсайта на Съвета: http://www.consilium.europa.eu/
   Настоящото решение се прилага от датата на одобрението от Европейския парламент на позицията на Съвета по проекта за бюджет на Европейския съюз за финансовата 2013 година.
   
      Съставено в Брюксел на 6 декември 2012 година.
      
         
            За Съвета
         
         
            Председател
         
         L. LOUCA
      
   
   
      (1)  ОВ L 248, 16.9.2002 г., стр. 1, с поправки в ОВ L 25, 30.1.2003 г., стр. 43 и в ОВ L 99, 14.4.2007 г., стр. 18.
   
      (2)  ОВ L 311, 26.11.2010 г., стр. 9.
   
      (3)  ОВ L 56, 29.2.2012 г., с поправка в ОВ L 79, 19.3.2012 г.